# คณะกรรมาธิการกิจการชาติพันธุ์แห่งชาติ

คณะกรรมาธิการกิจการชาติพันธุ์แห่งชาติ
สาธารณรัฐประชาชนจีน| 中华人民共和国国家民族事务委员会 *Zhōnghuá Rénmín Gònghéguó Guójiā Mínzú Shìwù Wěiyuánhuì* |
|  |
| ภาพรวมหน่วยงาน |
| ก่อตั้ง | 1949 (1949) |
| เขตอำนาจ | รัฐบาลจีน |
| สำนักงานใหญ่ | เลขที่ 49 ถนนฟู่ซิงเหมินใน เขตซีเฉิง ปักกิ่ง |
| รัฐมนตรี | * พาน เยฺว่, ผู้อำนวยการคณะกรรมาธิการ
 |
| ต้นสังกัดหน่วยงาน | กรมงานแนวร่วม คณะกรรมการกลางพรรคคอมมิวนิสต์จีน |
| ลูกสังกัดหน่วยงาน | * สำนักพิมพ์ชนกลุ่มน้อย
 |
| เว็บไซต์ | www.neac.gov.cn |

**คณะกรรมาธิการกิจการชาติพันธุ์แห่งชาติ** (จีน: 中华人民共和国国家民族事务委员会; อังกฤษ: *National Ethnic Affairs Commission*; ย่อ: NEAC) เป็นหน่วยงานภายใต้การนำของกรมงานแนวร่วมของคณะกรรมการกลางพรรคคอมมิวนิสต์จีนที่มีหน้าที่รับผิดชอบการบริหารนโยบายชาติพันธุ์ของจีน วิจัยทฤษฎีชาติพันธุ์วิทยา ดำเนินงานและให้การศึกษาด้านชาติพันธุ์ กำกับดูแลการดำเนินการและการปรับปรุงระบบการปกครองตนเองของชาติพันธุ์ในภูมิภาค และดูแลการคุ้มครองสิทธิและผลประโยชน์ของชนกลุ่มน้อยชาติพันธุ์ในประเทศจีน

## ประวัติศาสตร์

ใน ค.ศ. 1949 คณะกรรมาธิการกิจการชาติพันธุ์ของรัฐบาลประชาชนส่วนกลาง (จีน: 中央人民政府民族事务委员会) ได้รับการก่อตั้งขึ้น ใน ค.ศ. 1954 คณะกรรมาธิการกิจการชาติพันธุ์ของรัฐบาลประชาชนกลางได้เปลี่ยนชื่อเป็นคณะกรรมาธิการกิจการชาติพันธุ์สาธารณรัฐประชาชนจีน (จีน: 中华人民共和国民族事务委员会) คณะกรรมาธิการดังกล่าวถูกยุบใน ค.ศ. 1970 คณะกรรมาธิการกิจการชาติพันธุ์สาธารณรัฐประชาชนจีน (จีน: 中华人民共和国国家民族事务委员会) ถูกก่อตั้งขึ้น ใน ค.ศ. 1978 และนับตั้งแต่นั้นมา หน่วยงานนี้ได้ปฏิบัติหน้าที่ในฐานะหน่วยงานองค์ประกอบของคณะมนตรีรัฐกิจ

คณะกรรมาธิการกิจการชาติพันธุ์แห่งชาติถูกโอนไปอยู่ภายใต้การนำของกรมงานแนวร่วมของคณะกรรมการกลางพรรคคอมมิวนิสต์จีนในเดือนมีนาคม ค.ศ. 2018 ในฐานะเป็นส่วนหนึ่งของการปฏิรูปเชิงลึกของสถาบันพรรคและรัฐ คณะกรรมาธิการฯ ยังคงเป็นหน่วยงานองค์ประกอบของคณะมนตรีรัฐกิจ

เมื่อวันที่ 31 สิงหาคม ค.ศ. 2020 ตามความเห็นการดำเนินการปฏิรูปการแยกสมาคมการค้าและหน่วยงานรัฐการอย่างครอบคลุมของคณะกรรมาธิการพัฒนาและปฏิรูปแห่งชาติ สมาคมศิลปะและหัตถกรรมพื้นบ้านแห่งชาติจีน สมาคมส่งเสริมเศรษฐกิจชาติพันธุ์จีนเพื่อความร่วมมือกับต่างประเทศ และสมาคมมัธยมศึกษาชาติพันธุ์แห่งชาติ ซึ่งเดิมอยู่ภายใต้กำกับของคณะกรรมาธิการกิจการชาติพันธุ์แห่งรัฐ ได้ถูกแยกออกจากคณะกรรมาธิการฯ

## โครงสร้าง

ตามกฎกระทรวงว่าด้วยการจัดสรรหน้าที่ องค์กรภายใน และการจัดคณะทำงานของคณะกรรมาธิการกิจการชาติพันธุ์แห่งชาติ และการอนุมัติของกองบรรณาธิการกลางว่าด้วยการปรับโครงสร้างองค์กรของคณะกรรมาธิการกิจการชาติพันธุ์แห่งชาติ คณะกรรมาธิกาฯ ได้จัดตั้งหน่วยงานดังต่อไปนี้:

### หน่วยงานภายใน

* สำนักงานทั่วไป
* กองประสานงานและส่งเสริม
* กองทฤษฎีและการวิจัย
* กองนโยบายและระเบียบ
* กองส่งเสริมความสามัคคีแห่งชาติ
* กองการพัฒนาร่วม
* กองวัฒนธรรมและประชาสัมพันธ์
* กองการศึกษา
* กองแลกเปลี่ยนระหว่างประเทศ (สำนักงานฮ่องกง มาเก๊า และไต้หวัน)
* กองบุคลากร
* กองคณะกรรมาธิการพรรคประจำองค์กร
* สำนักข้ารัฐการบำนาญ

## องค์กรในกำกับ

* ศูนย์ความเห็นสาธารณะ (จีน: 舆情中心)
* สำนักงานประมวลผลและวิจัยหนังสือโบราณ (จีน: 古籍整理研究室)
* ศูนย์บริการองค์กร (สำนักบริการองค์กร)

### สถาบันวัฒนธรรมในกำกับ

* วิทยาลัยชาติพันธุ์กลาง (จีน: 中央民族干部学院)
* ศูนย์แปลภาษาชนชาติแห่งชาติจีน (สำนักแปลภาษาชนชาติแห่งชาติจีน)
* คณะนาฏศิลป์และดนตรีชาติพันธุ์กลาง (จีน: 中央民族歌舞团)
* สำนักพิมพ์ชาติพันธุ์
* สำนักพิมพ์ชนกลุ่มน้อย
* วารสารความสามัคคีแห่งชาติ
* วังวัฒนธรรมแห่งชาติพันธุ์
* พิพิธภัณฑ์ชาติพันธุ์จีน
* หนังสือพิมพ์ชาติพันธุ์จีน

### สถาบันอุดมศึกษาในกำกับ

* มหาวิทยาลัยชาติพันธุ์กลาง
* มหาวิทยาลัยจงหนานหมินจู๋
* มหาวิทยาลัยชาติพันธุ์ซีหนาน
* มหาวิทยาลัยชาติพันธุ์ซีเป่ย์
* มหาวิทยาลัยหมินจู๋เหนือ
* มหาวิทยาลัยหมินจู๋ต้าเหลียน

### วิสาหกิจในกำกับ

* บริษัท สำนักพิมพ์วัฒนธรรมแห่งชาติจีน จำกัด

## ดูเพิ่ม

* จงหฺวาหมินจู๋
	+ รายชื่อกลุ่มชาติพันธุ์ในประเทศจีน

### หน่วยงานที่เกี่ยวข้องของจีน

* คณะกรรมาธิการกิจการชาติพันธุ์ประจำสภาประชาชนแห่งชาติ
* สำนักงานบริหารการศาสนาแห่งรัฐ

## อ้างอิง

## แหล่งข้อมูลอื่น

* เว็บไซต์ทางการ